
Na podlagi 61. člena Zakona o javnih uslužbencih (Uradni list RS, št. 32/25 - v nadaljevanju ZJU) in 6. ter 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25),

Upravna enota Ajdovščina, objavlja interni natečaj za zasedbo prostega uradniškega delovnega mesta, za nedoločen čas s polnim delovnim časom,
VIŠJI SVETOVALEC v Sektorju za prostor in kmetijstvo (šifra DM 162) – M/Ž 

Na interni natečaj se lahko prijavi javni uslužbenec, ki ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela. Prijavi se lahko uradnik ali strokovno-tehnični javni uslužbenec, ki mu uradniški naziv miruje v skladu z določbami zakona, ki ureja javne uslužbence.
Seznam drugih državnih organov in uprav lokalnih skupnosti, ki so pristopili k internemu trgu dela, je objavljen na spletni strani Ministrstva za javno upravo: Seznam-organov-vkljucenih-v-interni-trg-dela.docx.

Kandidati, ki se bodo prijavili na prosto delovno mesto, morajo izpolnjevati naslednje pogoje:
· končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
· najmanj 5 let delovnih izkušenj;
· opravljeno usposabljanje za imenovanje v naziv;
· državljanstvo Republike Slovenije, 
· znanje uradnega jezika, 
· opravljen strokovni izpit iz upravnega postopka druge stopnje;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira.

Na podlagi drugega odstavka 62. člena Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, št. 107/25) se za delovna mesta ali nazive, za katere se ne zahteva izobrazba, pridobljena po študijskem programu druge stopnje, ali izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij, se predpisane delovne izkušnje skrajšajo za tretjino če naloge na tem delovnem mestu opravlja javni uslužbenec, ki ima izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. 

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv in opravljen strokovni izpit iz upravnega postopka druge stopnje.

Naloge delovnega mesta: 
-  vodenje najzahtevnejših upravnih postopkov na prvi stopnji,
-  opravljanje upravnih in drugih nalog podobne zahtevnosti,
-  odločanje v najzahtevnejših upravnih postopkih v skladu s pooblastili.

Izbrani javni uslužbenec bo opravljal delo v Sektorju za prostor in kmetijstvo,  in sicer na področju izdaje gradbenih dovoljenj.   

Zaželene so delovne izkušnje s področja izdaje gradbenih in uporabnih dovoljenj.

Prijava mora biti oddana na predpisanem obrazcu »Vloga za zaposlitev«, ki je sestavni del objave internega natečaja in mora vsebovati:

1. podatek o izpolnjevanju pogoja glede predpisane izobrazbe, iz katere mora biti razvidna raven in smer izobrazbe, pridobljen strokovni naziv ter leto in ustanova, na kateri je bila izobrazba pridobljena,
2. opis delovnih izkušenj z opredelitvijo časa opravljanja dela in zahtevnosti dela glede na raven izobrazbe, ki se zahteva za opravljanje dela,
3. podatek o imenovanju v uradniški naziv ali o mirovanju naziva v skladu z zakonom, ki ureja javne uslužbence, iz katere je razviden uradniški naziv, ki ga kandidat ima,
4. izjavo, da za namen tega postopka dovoljuje Upravni enoti Ajdovščina pridobitev podatkov iz uradnih evidenc oz. iz kadrovske evidence organa, v katerem opravlja delo. V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

V izbirni postopek se bodo v skladu z 11. členom Uredbe uvrstile samo popolne in pravočasno prispele prijave in le tisti javni uslužbenci, ki na dan izteka roka za vložitev prijave izkazuje izpolnjevanje natečajnih pogojev.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in dokazil oziroma v skladu s sprejetimi merili in metodami.

Izbrani kandidat bo delo na tem delovnem mestu naloge opravljal v nazivu višji svetovalec II, z možnostjo napredovanja v naziv višji svetovalec I.

Izhodiščni plačni razred naziva višji svetovalec II je 24. plačni razred oziroma osnovna plača v višini 2.496,95 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24, 12/26-ZPPJUFT). Ob objavi znaša osnovna plača delovnega mesta 2.320,24 EUR bruto.

Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo delo opravljal v prostorih Upravne enote Ajdovščina, Vipavska cesta 11b, 5270 Ajdovščina.

Kandidat vloži prijavo na priloženi vlogi za zaposlitev, z označbo: »Za interni natečaj višji svetovalec« na elektronski naslov ue.ajdovscina@gov.si, in sicer v roku 8 dni po objavi na spletnem mestu državne uprave  (portal GOV.SI).   
Varni elektronski podpis ni pogoj za veljavnost prijave. Šteje se, da prijava, ki ni bila oddana elektronsko na elektronski naslov, naveden v objavi natečaja, ni bila vložena.

Obvestila v postopku internega natečaja se pošljejo po elektronski pošti na elektronski naslov javnega uslužbenca, ki ga je za namen obveščanja v postopku navedel v prijavi.

Informacije o izvedbi internega natečaja daje Ana Kobal, tel: 05 36 43 264, o delovnem področju Erika Koren Kušnjerek, tel: 05 36 43 228.
Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.



			mag. Sandi Bačar
	                 načelnik


Priloga:
- vloga za zaposlitev

